Bino Sipiika yabyogedde ku Lwokusatu bwe yabadde asisinkanye akakiiko akavunaanyizibwa ku bakozi ba Gavumenti akaabadde kamutwalidde lipoota y’ebyensimbi eya 2015/2016 mu ofiisi ye ku Palamenti mu Kampala.
Ssentebe w’akiiko kano omulamuzi Ralph Ochan yagambye nti, kino babadde bakirwanyeeko nga mu kiseera kino disitulikiti zironda abantu abatendeke nti naye era oluusi kino bakiyingizaamu ebyobufuzi.
Ochan yasabye Bannayuganda abasaba emirimu okumuloopera abo ababasaba ssente okubayambako okufuna emirimu mu Gavumenti.
“Mutuyambe mutuloopere abo bonna ababapeeka ssente nga babasuubiza okubakolera ku by’emirimu mutuwe n’obujulizi tusobole okubakwata”, Ochan bwe yategeezezza nga yaakamala okukwasa Sipiika lipoota.
Yasabye Gavumenti okwongera okubayambako mu kaweefube w’okulongoosa enzirukanya y’emirimu nga babawa ebikozesebwa.
lug_Latn lug_Latn lug_Latn lug_Latn lug_Latn